Αυτό το λήμμα αφορά το **τμήμα καλαθοσφαίρισης γυναικών** της Α.Ε.Ν.Κ..  Για τον ευρύτερο σύλλογο, δείτε: Α.Ε.Ν. Κηφισιάς.  

Η Αθλητική Ένωση Νέας Κηφισιάς (γνωστή με τη σύντμηση **Α.Ε.Ν.Κ.**) είναι ελληνικό αθλητικό σωματείο που δραστηριοποιείται στην Κηφισιά και ειδικότερα στη συνοικία των Αδαμών της Νέας Κηφισιάς. Ιδρύθηκε το Φεβρουάριο του 1994 και αγωνίζεται με χρώματα το κόκκινο, το λευκό και συμπληρωματικά το σκούρο μπλε. Το σήμα του έχει φιλοτεχνήσει ο ζωγράφος Δημήτρης Μπούτσικος.

Το **γυναικείο τμήμα καλαθοσφαίρισης** αποτελεί νομικά ένα από τα ερασιτεχνικά τμήματα του συλλόγου. Έδρα όλων των τμημάτων καλαθοσφαίρισης αποτελεί το Κλειστό Γυμναστήριο Νέας Κηφισιάς «Δημήτριος Βικέλας», χωρητικότητας 300 θεατών.

Ιστορική αναδρομή
-----------------

### Ανοδική πορεία (2006 - 2010)

Την αγωνιστική περίοδο 2006-07 η Α.Ε.Ν.Κ. αναδείχθηκε Πρωταθλήτρια της Γ' Κατηγορίας Γυναικών της Ε.Σ.Κ. Αττικής, εξασφαλίζοντας παράλληλα την άνοδό της στο επόμενο επίπεδο.

Την επόμενη χρονιά, 2007-08 η ομάδα της Νέας Κηφισιάς αγωνίστηκε στη Β' Κατηγορία, η οποία και διοργανώθηκε σε κοινό Όμιλο των 14 συλλόγων. Στην τελική βαθμολογική κατάταξη βρέθηκε στη 2η θέση, πίσω από τον Α.Ο. Μελισσίων, έχοντας συλλέξει 21 νίκες και 5 ήττες. Με τον τρόπο αυτό εξασφάλισε τη δεύτερη συνεχόμενη άνοδό της.

Την περίοδο 2008-09 ο σύλλογος αγωνίστηκε στην Α' Κατηγορία όπου και διεκδίκησε την άνοδο στις εθνικές κατηγορίες απέναντι σε 11 αντιπάλους. Στην τελική βαθμολική κατάταξη βρέθηκε στην 7η θέση μένοντας εκτός Play-offs. Παρ' όλα αυτά ανανέωσε την παρουσία του στην ίδια κατηγορία για το επόμενο φθινόπωρο.

Η επόμενη αγωνιστική περίοδος, 2009-10, έχει εξέχουσα σημασία για την ομάδα, που γιόρτασε τη διπλή επιτυχία κατάκτησης τόσο του Πρωταθλήματος όσο και του Κυπέλλου Ε.Σ.Κ. Αττικής. Προπονητής στη διάρκεια της χρονιάς ήταν ο Οδυσσέας Θέμελης. Σε ό,τι αφορά το Πρωτάθλημα της Α' Κατηγορίας, σε αυτό συμμετείχαν 11 σύλλογοι που αναμετρήθηκαν μεταξύ τους από δύο φορές. Στο πλαίσιο αυτό η Νέα Κηφισιά συγκέντρωσε 16 νίκες και 4 ήττες, τερματίζοντας στην 3η θέση της βαθμολογικής κατάταξης. Στη συνέχεια έλαβε μέρος στη διαδικασία των Play-offs. Εκεί διασταυρώθηκε με το 2ο Περιστέρι, με τις δύο ομάδες να μεταφέρουν από μία νίκη και μία ήττα. Η Α.Ε.Ν.Κ. κατάφερε να πάρει δύο διαδοχικές νίκες (46-51 εκτός, 47-46 εντός) με αποτέλεσμα να περάσει στη σειρά των Τελικών. Εκεί συνάντησε τον πρωτοπόρο της Κανονικής Περιόδου, Άγιο Ελευθέριο, με τις δύο ομάδες να μεταφέρουν και πάλι από ένα νικηφόρο αποτέλεσμα. Στον πρώτο μεταξύ τους αγώνα ο Άγιος Ελευθέριος επιβλήθηκε με 71-50 της Κηφισιάς και έκανε το 2-1 στη σειρά. Εντούτοις, η Κηφισιά ισοφάρισε στην έδρα της παίρνοντας τη νίκη με σκορ 51-46. Στον τελευταίο και καθοριστικό αγώνα, η Κηφισιά νίκησε με 59-49 μέσα στο Αιγάλεω τον Άγιο Ελευθέριο, έκανε το μπρέικ και το 3-1 και πήρε το εισιτήριο της ανόδου στην Α2 Εθνική Κατηγορία.

Οι επιτυχίες της χρονιάς δεν ολοκληρώθηκαν εκεί καθώς η Α.Ε.Ν.Κ. διακρίθηκε και στο Κύπελλο Γυναικών της Ένωσης. Στον Ημιτελικό η ομάδα επικράτησε του Α.Ο. Δάφνης εντός έδρας με σκορ 57-52. Στο Μεγάλο Τελικό που διεξήχθη στις 29 Απριλίου στο Κλειστό Εργάνης στο Βύρωνα κατέκτησε το τρόπαιο απέναντι στην ομάδα του Α.Ο. Μελισσίων. Το τελικό σκορ διαμόρφωσε με βολές η Λία Μίχου, ενώ Πολυτιμότερη Παίκτρια του αγώνα αναδείχθηκε η Ρούλα Παπαδοπούλου. Στο τέλος της περιόδου αυτής αποσύρθηκε από την ενεργό δράση η αρχηγός της ομάδας, Ζέτα Τσερετοπούλου.

### Θητεία στην Α2 Εθνική (2010 - 2014)

Την αγωνιστική περίοδο 2010-11 η ομάδα της Νέας Κηφισιάς αγωνίστηκε για πρώτη φορά σε εθνικό επίπεδο και συγκεκριμένα στα πλαίσια του Ομίλου Νότου της Α2 Εθνικής Κατηγορίας. Εκεί διεκδίκησε την άνοδο στην Α1 Εθνική απέναντι σε 11 αντιπάλους, κλείνοντας τη χρονιά τελικά στην 5η θέση της βαθμολογικής κατάταξης. Ισοβάθμισε με την Τερψιθέα Γλυφάδας, ομάδα που επίσης συγκέντρωσε 12 νίκες και 10 ήττες, εντούτοις η Α.Ε.Ν.Κ. τοποθετήθηκε υψηλότερα λόγω των μεταξύ τους αποτελεσμάτων. Την ίδια χρονιά η ομάδα πραγματοποίησε και το ντεμπούτο της στο Κύπελλο Ελλάδος, συμμετέχοντας στην 1η και 2η Αγωνιστική της Α' Φάσης. Αρχικά υποχρέωσε σε ήττα τη Νίκη Λευκάδας με σκορ 48-42, ενώ στη συνέχεια αποκλείστηκε από τον Αστέρα Εξαρχείων με σκορ 57-52 στην παράταση (49-49 καν.αγ.).

Την επόμενη χρονιά, 2011-12, οπότε και τον Όμιλο Νότου συνέθεσαν 11 ομάδες, ο απολογισμός της Α.Ε.Ν.Κ. στο Πρωτάθλημα ήταν 9 νίκες και 11 ήττες. Παρατηρήθηκε δε ισοβαθμία της ομάδας με το Γ.Σ. Αγίας Παρασκευής. Τελικά η Νέα Κηφισιά τοποθετήθηκε στην 6η θέση του τελικού βαθμολογικού πίνακα. Σε ό,τι αφορά το Κύπελλο Ελλάδος, ο σύλλογος πέρασε άνευ αγώνος την πρεμιέρα μετά από αποχώρηση της Νίκης Λευκάδας. Στη συνέχεια νίκησε το Σπόρτιγκ με σκορ 49-55, για να ηττηθεί με τη σειρά του στην 3η Αγωνιστική από τον Πρωτέα Βούλας με ευρεία διαφορά, 35-67.

Η χρονιά 2012-13 υπήρξε ιδιόρρυθμη οργανωτικά για την Α2 Εθνική, εφόσον την επόμενη θα μειώνονταν οι ομάδες που θα συμμετείχαν στην Α1 Εθνική. Η Νέα Κηφισιά εντάχθηκε στον Όμιλο Νότου τον οποίο και συγκρότησαν 10 ομάδες. Στα πλαίσια αυτά συνέλεξε 12 νίκες και 6 ήττες, ολοκληρώνοντας την κανονική περίοδο στην 3η θέση της βαθμολογίας. Ακολούθως συμμετείχε σε αγώνα κατάταξης εναντίον του Ηρακλή Θεσσαλονίκης, που κατέλαβε αντίστοιχη θέση στο Βορρά, προκειμένου να καθοριστεί ποια ομάδα θα είχε σειρά προτεραιότητας προς κάλυψη τυχόν κενής θέσης στην Α1 Εθνική. Ο Ηρακλής επικράτησε με 46-55, ωστόσο εν τέλει καμία από τις δύο ομάδες δεν προβιβάστηκε. Στη διοργάνωση του Κυπέλλου η Α.Ε.Ν.Κ. ηττήθηκε στην 1η Αγωνιστική της Α' Φάσης με σκορ 40-47, γνωρίζοντας τον αποκλεισμό για δεύτερη συνεχή χρονιά από τον Πρωτέα Βούλας.

Την αγωνιστική περίοδο 2013-14 ολοκληρώθηκε ο κύκλος αυτός της ομάδας στην Α2 Εθνική. Έχοντας συγκεντρώσει 10 νίκες και 12 ήττες κατέλαβε την 8η θέση του τελικού βαθμολογικού πίνακα, με αποτέλεσμα να υποβιβαστεί στο τοπικό της πρωτάθλημα από το επόμενο φθινόπωρο. Στο Κύπελλο Ελλάδος την πορεία της ομάδας ανέκοψε στην 1η Αγωνιστική της Α' Φάσης ο Σπόρτιγκ που επικράτησε στο μεταξύ τους αγώνα με σκορ 65-50.

Στο σημείο αυτό ολοκληρώθηκε και η μακρόχρονη συνεργασία του συλλόγου με τον προπονητή Οδυσσέα Θέμελη. Διάδοχός του ήταν ο Δημήτρης Σκαρλάτος.

### Επιστροφή στο Τοπικό Αττικής (2014 - σήμερα)

Με την έναρξη της περιόδου 2014-15 η Α.Ε. Νέας Κηφισιάς επέστρεψε στα γήπεδα της Αττικής, λαμβάνοντας μέρος στο Πρωτάθλημα της Α' Κατηγορίας Γυναικών της Ε.Σ.Κ.Α.. Στην ίδια Κατηγορία συμμετείχαν 11 ακόμη σύλλογοι απέναντι στους οποίους η ομάδα συνέλεξε μέχρι το τέλος της χρονιάς 7 νίκες και 15 ήττες. Ολοκλήρωσε τις αγωνιστικές της υποχρεώσεις στην 9η θέση του βαθμολογικού πίνακα, εκτός της ζώνης τόσο των Play-offs όσο και του υποβιβασμού. Στη διοργάνωση του Κυπέλλου Ε.Σ.Κ.Α. η ομάδα ξεκίνησε την πορεία της στη Β' Φάση νικώντας στο πρώτο της παιχνίδι τον Άγιο Ελευθέριο με σκορ 50-57. Στη συνέχεια πέρασε επιτυχώς και από τους Προημιτελικούς όπου και υποχρέωσε σε ήττα τον Κρόνο Γέρακα με σκορ 48-66. Τελικά ηττήθηκε για ένα πόντο (82-81) στους Ημιτελικούς από το Περιστέρι, χάνοντας το δικαίωμα συμμετοχής στον Τελικό. Για το μεγαλύτερο μέρος της περιόδου αυτής προπονητής του συλλόγου ήταν ο Δημήτρης Σκαρλάτος, ενώ, μετά την παραίτησή του στις αρχές Μαρτίου, το ρόλο του κράτησε η μέχρι τότε βοηθός του, Ζοζεφίνα Κατρά.

Το επόμενο φθινόπωρο ο σύλλογος επέστρεψε στα γήπεδα της Α' τοπικής Κατηγορίας, στο οποίο έλαβαν μέρος και πάλι 12 ανταγωνιστές. Η πορεία της ομάδας για την περίοδο 2015-16 ήταν ανάλογη με εκείνη της προηγούμενης, με τις παίκτριες της Νέας Κηφισιάς να συλλέγουν πάλι 7 νίκες και 15 ήττες. Αυτή τη φορά παρατηρήθηκε τριπλή ισοβαθμία μεταξύ του Αγίου Ελευθερίου, του Περιστερίου και της Α.Ε.Ν.Κ. με την τελευταία να βρίσκεται στη λιγότερο πλεονεκτική θέση βάσει των μεταξύ τους αποτελεσμάτων. Στην τελική κατάταξη βρέθηκε στην 9η θέση, αποφεύγοντας τον υποβιβασμό. Στα πλαίσια του θεσμού του Κυπέλλου Γυναικών της Ένωσης η ομάδα συμμετείχε σε δύο αγώνες στα πλαίσια της Β' Φάσης. Στην 1η Αγωνιστική νίκησε την Τούφα Χαλανδρίου με σκορ 53-61, ενώ στη 2η ηττήθηκε με σκορ 53-39 από τον Προμηθέα Χαλανδρίου με συνέπεια να αποκλειστεί από τη συνέχεια της διοργάνωσης. Καθήκοντα πρώτου προπονητή διατήρησε στη διάρκεια της χρονιάς ο Άκης Χρυσικάκης με άμεση συνεργάτιδα την Κατρά.

Την επόμενη χρονιά, 2016-17, πάντα στην ίδια Κατηγορία, η Νέα Κηφισιά ολοκλήρωσε τις αγωνιστικές της υποχρεώσεις έχοντας συλλέξει 9 νίκες και 11 ήττες, όσες και η Α.Ε.Κ. Περιστερίου - Δυτικών Προαστίων. Βάσει των μεταξύ τους αποτελεσμάτων η πρώτη ήταν ο άτυχος της ισοβαθμίας, καταλαμβάνοντας την 8η θέση στην τελική κατάταξη. Σε ό,τι αφορά το Κύπελλο Γυναικών της Ένωσης, ο σύλλογος παραχώρησε ένα μόλις παιχνίδι στα πλαίσια της Β' Φάσης, όπου και γνώρισε την ήττα με σκορ 41-57 από την ομάδα του Ζωγράφου. Το προπονητικό δίδυμο της ομάδας συνέθεσαν οι Ζοζεφίνα Κατρά και Ανδρέας Ματθαίου.

Ανάλογη ήταν η δυναμική της ομάδας και την αγωνιστική περίοδο 2017-18. Στην Α' Κατηγορία Αττικής συμμετείχαν 11 σύλλογοι, που αναμετρήθηκαν ανά ζεύγη σε 20 αγωνιστικές. Η Νέα Κηφισιά, χωρίς να αλλάξει προπονητές, κατά τη λήξη της Κανονικής Περιόδου είχε συλλέξει 11 νίκες και 9 ήττες, υπερτερώντας στην ισοβαθμία της με τον Κρόνο Γέρακα. Στην τελική βαθμολογία βρέθηκε στην 6η θέση, αποτυγχάνοντας να εισέλθει στα Play-Offs. Αξιοπρόσεκτη ήταν, εντούτοις, η παρουσία της ομάδας στο Κύπελλο Αττικής. Ξεκίνησε την πορεία της από την 1η Αγωνιστική της Β' Φάσης όπου και επικράτησε εκτός έδρας του Ιωνικού Νέας Φιλαδέλφειας με σκορ 38-45. Ακολούθως νίκησε και πάλι εκτός έδρας την ομάδα του Αγίου Ελευθερίου με σκορ 44-51. Στη «Φάση των 8» υπερασπίστηκε την έδρα της απέναντι στο Θρίαμβο Αθηνών με σκορ 56-45. Στους Ημιτελικούς ξεπέρασε και το εμπόδιο της Εστίας Φιλίας-Θησέας εντός έδρας με σκορ 61-47. Στο Μεγάλο Τελικό, που διεξήχθη στο ουδέτερο Κλειστό Γυμναστήριο του Γέρακα, αναμετρήθηκε με την ομάδα του Αμύντα. Τελικά δεν κατάφερε να σηκώσει το τρόπαιο, έχοντας γνωρίσει την ήττα με σκορ 56-48.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαία Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2010-11 | 2 | Α2 Εθνική | 5 | - | 12-10 | - | - |  ? | 2η - Α' Φάσης | 2 | - | - | - |
| 2011-12 | 2 | Α2 Εθνική | 6 | - | 9-11 | - | - |  ? | 3η - Α' Φάσης | 2 | - | - | - |
| 2012-13 | 2 | Α2 Εθνική | 3 | Κατάταξης | 12-6 | 0-1 | - |  ? | 1η - Α' Φάσης | 1 | - | - | - |
| 2013-14 | 2 | Α2 Εθνική | 8 | - | 10-12 | - | - |  ? | 1η - Α' Φάσης | 1 | - | - | - |

Πρόσωπα
-------

**Διακεκριμένες Καλαθοσφαιρίστριες**| 

| Εθν | Ονοματεπώνυμο |
| --- | --- |
|  | Αγγελική Βιντσηλαίου |
|  | Σταυριανή Βιντσηλαίου |
|  | Αγγελική Γαργαρέτα |
|  | Βασιλική Κασνέστη |
|  | Ρούλα Παπαδοπούλου |
|  | Ναταλί Πλούμπη |

 | 

| Εθν | Ονοματεπώνυμο |
| --- | --- |
|  | Ζωή Πολίτη |
|  | Λία Μίχου |
|  | Νίκη Μολφέτα |
|  | Ιωάννα Σεμένογλου |
|  | Ζέτα Τσερετοπούλου |

 |


**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Οδυσσέας Θέμελης |  ???? - Μάι 2014 |
|  | Δημήτρης Σκαρλάτος | Μάι 2014 - Μάρ 2015 |
|  | Ζοζεφίνα Κατρά | Μάρ 2015 - Απρ 2015 |
|  | Άκης Χρυσικάκης | Απρ 2015 - 2016 |
|  | Ζοζεφίνα Κατρά | 2016 - σήμερα |

 |  |

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2018-19, η Α.Ε. Νέας Κηφισιάς έλαβε μέρος στο Πρωτάθλημα της Α' Κατηγορίας Γυναικών που διοργάνωσε η Ένωση Σωματείων Καλαθοσφαίρισης Αττικής. Ολοκλήρωσε τις αγωνιστικές της υποχρεώσεις για την Κανονική Περίοδο έχοντας συλλέξει 8 νίκες και 14 ήττες απέναντι σε 11 αντιπάλους. Ισοβάθμισε με την ομάδα του Αγίου Θωμά ωστόσο μειονεκτούσε στα μεταξύ τους αποτελέσματα και τοποθετήθηκε χαμηλότερα από εκείνον στην τελική κατάταξη. Συγκεκριμένα βρέθηκε στην 9η θέση, αποφεύγοντας τον υποβιβασμό.

Σε ό,τι αφορά το Κύπελλο Γυναικών της Ένωσης, ο σύλλογος αγωνίστηκε απευθείας στη Β' Φάση. Στην 1η Αγωνιστική νίκησε εκτός έδρας την ομάδα της Νέας Ιωνίας με σκορ 35-39. Στη «Φάση των 8» γνώρισε τον αποκλεισμό από το Παγκράτι, έχοντας ηττηθεί εκτός έδρας με σκορ 47-40.

Έδρα του συλλόγου αποτελεί το Κλειστό Γυμναστήριο Νέας Κηφισιάς «Δημήτριος Βικέλας», χωρητικότητας 300 θεατών. Πρόεδρος του διοικητικού συμβουλίου είναι ο Κώστας Κατσαμπάνης. Καθήκοντα πρώτης προπονήτριας διατηρεί η Ζοζεφίνα Κατρά με συνεργάτιδα την Τσαλαπατάνη.

Παραπομπές
----------

1. ↑  «Ιστορία», πληροφορίες στον επίσημο ιστότοπο του συλλόγου.
2. 1 2  «Εγκαταστάσεις», πληροφορίες στον επίσημο ιστότοπο τ.
3. ↑  Κλειστό Νέας Κηφισιάς «Δημήτριος Βικέλας», πληροφορίες στον ιστότοπο Gipeda.gr.
4. ↑  «Αποτελέσματα Α' Ε.Σ.Κ.Α.: Η Δάφνη το ντέρμπι, αρχίζουν τα πλέι οφ!», άρθρο στον ιστότοπο WePlayBall.gr, 23 Μαρτίου 2009.
5. ↑  «Γιορτάζει η Α.Ε.Ν. Κηφισιάς», άρθρο στον ιστότοπο SentraGoal.gr, 17 Μαΐου 2010.
6. ↑  «Τελικός Κυπέλλου Ε.Σ.Κ.Α.: Το νταμπλ η ΑΕΝΚ!», άρθρο στον ιστότοπο WePlayBall.grm, 29 Απριλίου 2010.
7. ↑  «Αποτελέσματα Α' Ε.Σ.Κ.Α.: Το ντέρμπι στον ΜΕΛΑΣ», άρθρο στον ιστότοπο WePlayBall.grm, 14 Μαρτίου 2010.
8. ↑  «Play off Α' Ε.Σ.Κ.Α.: 2-1 η Κηφισιά!», άρθρο στον ιστότοπο WePlayBall.gr, 21 Μαρτίου 2010.
9. ↑  «Αποτελέσματα Α' Ε.Σ.Κ.Α.: Στον τελικό η ΑΕΝΚ!», άρθρο στον ιστότοπο WePlayBall.gr, 25 Μαρτίου 2010.
10. ↑  «Προβάδισμα o Μ.Ε.Λ.Α.Σ.», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 29 Μαρτίου 2010.
11. ↑  «Ισοφάρισε η Κηφισιά», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 31 Μαρτίου 2010.
12. ↑  «Στην Α2 η Κηφισιά», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 16 Απριλίου 2010.
13. ↑  «Αποτελέσματα Κυπέλλου Ε.Σ.Κ.Α.: Στον τελικό και η Α.Ε.Ν.Κ.», άρθρο στον ιστότοπο WePlayBall.gr, 12 Απριλίου 2010.
14. ↑  «Στον τελικό Κηφισιά και Μελίσσια», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 12 Απριλίου 2010.
15. ↑  «Φιέστα στη Νέα Κηφισιά»[*νεκρός σύνδεσμος*], άρθρο στον ιστότοπο Sport24.gr, 18 Μαΐου 2010.
16. ↑  «Νταμπλ η Κηφισιά», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 29 Απριλίου 2010.
17. ↑  «Ώρα για κούπα στην ΕΣΚΑ (Αφιέρωμα)!», άρθρο στον ιστότοπο WePlayBall.gr, 23 Φεβρουαρίου 2012.
18. ↑  «Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Νότου) 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
19. ↑  «Προκρίθηκε ο Αστέρας», άρθρο στον ιστότοπο Sport24.gr, 3 Οκτωβρίου 2010.
20. ↑  «Αποτελέσματα Κυπέλλου: Πρόκριση για Εξάρχεια και Κρόνο», άρθρο στον ιστότοπο WePlayBall.gr, 3 Οκτωβρίου 2010.
21. ↑  «Στην παράταση τα Εξάρχεια», άρθρο στον ιστότοπο WePlayBall.gr, 10 Οκτωβρίου 2010.
22. ↑  «Διπλό της Καλαμαριάς», άρθρο στον ιστότοπο Sport24.gr, 10 Οκτωβρίου 2010.
23. ↑  «Αποτελέσματα Α2 Νότου: Στην Α1 το Ελληνικό, στα μπαράζ ανόδου η Τερψιθέα!», άρθρο στον ιστότοπο WePlayBall.gr, 29 Απριλίου 2012.
24. ↑  «Τα φύλλα αγώνα, τα αποτελέσματα και η τελική βαθμολογία στον όμιλο Νότου της Α2 γυναικών» Αρχειοθετήθηκε 2016-03-28 στο Wayback Machine. άρθρο στον ιστότοπο Tsiotras.blogspot.gr, 29 Απριλίου 2012.
25. ↑  «Δεν παίζει η Νίκη Λευκάδας» Αρχειοθετήθηκε 2017-11-09 στο Wayback Machine. άρθρο στον ιστότοπο BasketNet.gr, 12 Σεπτεμβρίου 2011.
26. ↑  «Βγήκε το πρώτο ζευγάρι», άρθρο στον ιστότοπο της εφημερίδας «Η Ροδιακή», 13 Σεπτεμβρίου 2011.
27. ↑  «Αποτελέσματα Κυπέλλου Νότος: Πέρασε η Κηφισιά, περίπατος για Αγία», άρθρο στον ιστότοπο WePlayBall.gr, 21 Σεπτεμβρίου 2011.
28. ↑  «Κι έμειναν 16...», άρθρο στον ιστότοπο του NovaΣΠΟΡ FM, 25 Σεπτεμβρίου 2011.
29. ↑  «Αποτελέσματα Α2 Νότου: Έπεσε στα τοπικά η Αγία, σώθηκε η ΦΕΑ, αγωνία για Άμιλλα και Σπόρτιγκ!», άρθρο στον ιστότοπο WePlayBall.gr, 8 Απριλίου 2013.
30. ↑  «Τελική Βαθμολογία Α2 Εθνικής Κατηγορίας Γυναικών (Νότος) 2012-2013», πληροφορίες στον ιστότοπο GiafkaSports.gr.
31. ↑  «Πρωταθλητής στο Νότο ο Πρωτέας Βούλας»[*νεκρός σύνδεσμος*], άρθρο στον ιστότοπο BasketNet.gr, 24 Μαρτίου 2013.
32. ↑  «Νίκησε την ΑΕΝΚ ο Ηρακλής» Αρχειοθετήθηκε 2016-03-05 στο Wayback Machine. άρθρο στον ιστότοπο WomenSports.gr, 28 Απριλίου 2013.
33. ↑  «Νίκησε την ΑΕΝΚ ο Ηρακλής», άρθρο στον ιστότοπο MissMatchBasket.blogspot.gr, 29 Απριλίου 2013.
34. ↑  «Αποτελέσματα Κυπέλλου Ελλάδας Νότου: Προκρίθηκαν Πρωτέας, ΦΕΑ, Αγία και Σπόρτιγκ!», άρθρο στον ιστότοπο WePlayBall.gr, 16 Σεπτεμβρίου 2012.
35. ↑  «Δυσκολεύτηκε ο Πρωτέας - Εύκολα ΦΕΑ, ο Σπόρτιγκ και η Αγία Παρασκευή»[*νεκρός σύνδεσμος*], άρθρο στον ιστότοπο WomenSports.gr, 17 Σεπτεμβρίου 2012.
36. ↑  «Βαθμολογία & Αποτελεσμάτα Πρωταθλήματος Α2 Εθνικής Κατηγορίας Γυναικών (Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
37. ↑  «Αποτελέσματα Α2 Νότου: Στην Α1 η Τερψιθέα, έπεσε στην ΕΣΚΑ η Νέα Κηφισιά!», άρθρο στον ιστότοπο WePlayBall.gr, 13 Απριλίου 2014.
38. ↑  «Κύπελλο Ελλάδας Γυναικών: Τα αποτελέσματα», άρθρο στον ιστότοπο OnSports.gr, 23 Σεπτεμβρίου 2013.
39. ↑  «Tέλος εποχής για Θέμελη στην ΑΕΝΚ, νέος προπονητής ο Σκαρλάτος!», άρθρο στον ιστότοπο WePlayBall.gr, 27 Μαΐου 2014.
40. ↑  ««Κλείδωσε» η τετράδα των πλέι οφ», άρθρο στον ιστότοπο SuperBasket.gr, 31 Μαρτίου 2015.
41. ↑  «Αποτελέσματα Α' Ε.Σ.Κ.Α.: Πρώτη η Αγία, στα πλέι οφ η ΑΕΚ Περιστερίου!», άρθρο στον ιστότοπο WePlayBall.gr, 30 Μαρτίου 2015.
42. ↑  «Αποτελέσματα Κυπέλλου Ε.Σ.Κ.Α.: Διπλά για Α.Ε.Ν.Κ. και Προμηθέα, μεγάλη νίκη ο Τρίτων!», άρθρο στον ιστότοπο WePlayBall.gr, 25 Σεπτεμβρίου 2014.
43. ↑  «Αποτελέσματα Κυπέλλου Ε.Σ.Κ.Α.: Στα ημιτελικά Περιστέρι και Α.Ε.Ν.Κ.!», άρθρο στον ιστότοπο WePlayBall.gr, 22 Οκτωβρίου 2014.
44. ↑  «Ένα τρόπαιο περιμένει τον κάτοχο του», ανάρτηση στον επίσημο ιστότοπο της Ένωσης Σωματείων Καλαθοσφαίρισης Αττικής, 26 Φεβρουαρίου 2015.
45. ↑  «Α.Ε.Ν.Κ.: Παραιτήθηκε ο προπονητής του τμήματος γυναικών και νεανίδων», άρθρο στον ιστότοπο Enypografa.gr, 7 Μαρτίου 2015.
46. ↑  «Αποτελέσματα Α ΕΣΚΑ: Διπλό παραμονής για Μ.Ε.Λ.Α.Σ. έπεσε το Γαλάτσι!», άρθρο στον ιστότοπο WePlayBall.gr, 21 Μαρτίου 2016.
47. ↑  «Μ.Ε.Λ.Α.Σ.… παραμονής – Αυλαία κανονικής περιόδου – Ξεκινούν τα πλέι οφ», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 20 Μαρτίου 2016.
48. ↑  «Α ΕΣΚΑ Γυναικών: Σώθηκε ο ΜΕΛΑΣ, ξεκινούν τα play-off», άρθρο στον ιστότοπο BasketBlog.gr, 21 Μαρτίου 2016.
49. ↑  «Αποτελέσματα Κυπέλλου Ε.Σ.Κ.Α.: Διπλα προκρισης για Θωμά, Α.Ε.Ν.Κ. και Τρίτωνα!», άρθρο στον ιστότοπο WePlayBall.gr, 24 Σεπτεμβρίου 2015.
50. ↑  «Αποτελέσματα Κυπέλλου Ε.Σ.Κ.Α.: Πήραν τα ντέρμπι Αμύντας, Προμηθέας και Γέρακας!», άρθρο στον ιστότοπο WePlayBall.gr, 1 Οκτωβρίου 2015.
51. ↑  «Ο Άκης Χρυσικάκης στην Κηφισιά!», άρθρο στον ιστότοπο WePlayBall.gr, 27 Απριλίου 2015.
52. ↑  «Φινάλε κανονικής περιόδου και... φύγαμε για πλέι-οφ!»[*νεκρός σύνδεσμος*], άρθρο στον ιστότοπο WomenSports.gr, 28 Μαρτίου 2017.
53. ↑  «Αποτελέσματα κυπέλλου Ε.Σ.Κ.Α.: Ολοκληρώθηκε η 1η αγωνιστική της Β φάσης!», άρθρο στον ιστότοπο WePlayBall.gr, 22 Σεπτεμβρίου 2016.
54. ↑  «Αποτελέσματα αγώνων», άρθρο στον ιστότοπο της Ένωσης Σωματείων Καλαθοσφαίρισης Αττικής, 20 Σεπτεμβρίου 2017.
55. ↑  «Κύπελλο Γυναικών ΕΣΚΑ: Νίκες για Αμύντα και Κηφισιά», άρθρο στον ιστότοπο BasketBlog.gr, 25 Σεπτεμβρίου 2017.
56. ↑  «Νίκες για Άρη Χολαργού και Α.Ε.Ν.Κ. στη Β' φάση του Κυπέλλου Γυναικών Ε.Σ.Κ.Α.», άρθρο στον ιστότοπο Enypografa.gr, 28 Σεπτεμβρίου 2017.
57. ↑  «Στον τελικό του Κυπέλλου Ε.Σ.Κ.Α. Γυναικών η Α.Ε.Ν.Κ. – Όλα για όλα με τον Αμύντα», άρθρο στον ιστότοπο Enypografa.gr, 17 Δεκεμβρίου 2017.
58. ↑  «Κύπελλο Γυναικών Ε.Σ.Κ.Α.: Το σήκωσε ο Αμύντας!», άρθρο στον ιστότοπο AgapoToBasket.gr, 15 Φεβρουαρίου 2018.
59. ↑  «Στον Αμύντα το Κύπελλο Ε.Σ.Κ.Α. Γυναικών», άρθρο στον ιστότοπο SuperBasket.gr, 16 Φεβρουαρίου 2018.
60. ↑  «Α' Ε.Σ.Κ.Α. Γυναικών: 22η Αγωνιστική», άρθρο στον επίσημο ιστότοπο του συλλόγου Μ.Ε.Λ.Α.Σ. Άγιος Ελευθέριος, 24 Μαρτίου 2019.
61. ↑  «Κύπελλο Ε.Σ.Κ.Α.: Μεγάλες προκρίσεις για Παγκράτι και Α.Ε.Κ. Περιστερίου», άρθρο στον ιστότοπο WBasket.gr, 20 Σεπτεμβρίου 2018.
62. ↑  «Άνδρες και γυναίκες ζούν το όνειρο τους στο Παγκράτι…», άρθρο στον ιστότοπο Basketa.gr, 27 Σεπτεμβρίου 2018.
63. ↑  «Συνεχίζει στην ΑΕΝ Κηφισιάς η Ζοζεφίνα Κατρά», άρθρο στον ιστότοπο Amarysia.gr, 9 Ιουλίου 2018.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ε.Ν. Κηφισιάς, επίσημος ιστότοπος.
* Α.Ε.Ν. Κηφισιάς, επίσημος λογαριασμός στο Facebook.
* Κλειστό Νέας Κηφισιάς «Δημήτριος Βικέλας», πληροφορίες στον ιστότοπο Gipeda.gr.

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α' Κατηγορίας Γυναικών Ε.Σ.Κ.Α. 2021-2022 |
| --- |
|  |
| 1ος Όμιλος | 
* Άγιος Ελευθέριος
* Άμιλλα Περιστερίου
* Άρης Πετρούπολης
* Θρίαμβος Αθηνών Δάφνης
* Ιωνικός Νέας Φιλαδέλφειας
* Νέα Κηφισιά
* Παγκράτι
* Προμηθέας Χαλανδρίου
 |  |
|  |
| 2ος Όμιλος | 
* Άγιος Θωμάς Γουδί
* Αναγέννηση Μαραθώνος
* Άρης Χολαργού
* Δόξα Βύρωνος
* Ένωση Γαλατσίου
* Κρόνος Γέρακα
* Νέα Ιωνία
* Τούφα Χαλανδρίου
 |

 |